Diari Oficial de la Generalitat Valenciana


Sumari del DOGV 5814, del 25-07-2008 (2008/8768)

RESOLUCIÓ de 13 de maig de 2008, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital Clínic Universitari de València per a fer trasplantaments de progenitors hematopoètics de sang de cordó umbilical.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8768


Data del document
:   13-05-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ de 13 de maig de 2008, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital Clínic Universitari de València per a fer trasplantaments de progenitors hematopoètics de sang de cordó umbilical. [2008/8768]  
L'Hospital Clínic Universitari de València va renovar l'acreditació per a fer trasplantaments de progenitors hematopoètics de sang de cordó umbilical per la Resolució de la Conselleria de Sanitat de 04 de març de 2003.  
Manuel Montanchez Morera, director de l'Hospital Clínic Universitari de València, va presentar, amb data 15 d'abril de 2008, la sol·licitud de renovació de l'autorització sanitària per a fer trasplantaments de progenitors hematopoètics de sang de cordó umbilical.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
FONAMENTS JURÍDICS  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons l'Orde de 26 de febrer de 2008 sobre l'autorització sanitària de centres sanitaris de l'Agència Valenciana de Salut per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre l'Autorització de Centres, Servicis i Establiments Sanitaris, i el Decret 120/2007, de 27 de juliol, que aprova el Reglament Orgànic i Funcional de la Conselleria de Sanitat.  
2. Es complix el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
Vistos els antecedents de fet i els preceptes legals esmentats i la resta que s'apliquen, resolc:  
Renovar l'autorització sanitària de l'Hospital Clínic Universitari de València per a fer trasplantaments de progenitors hematopoètics de sang de cordó umbilical. Esta acreditació és vàlida per un període de quatre anys, a partir de la data d'esta resolució.  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la Conselleria de Sanitat.  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.  
València, 13 de maig de 2008.- La directora general d'Ordenació, Avaluació i Investigació Sanitària: Pilar Viedma Gil de Vergara.